Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 315/11/5505	Liptovský Mikuláš, 26.1.2012
EEČ : 2-39-196-2012

U Z N E S E N I E

Trestná vec:	obvinený XXXXX  
Trestný čin:	podielnictvo podľa § 251a Trestného zákona číslo 140/1961 Zbierky zákonov v znení zákona číslo 227/2005 Zbierky zákonov, ublíženie na zdraví podľa § 221 ods. 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov a výtržníctvo podľa § 202 ods. 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov.

Rozhodol: 	prokurátorka Okresnej prokuratúry Liptovský Mikuláš
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
1.)  v presne nezistený deň prevzal od doposiaľ nezistenej osoby pred Vianocami 2001, 1 pár vodáckych neoprénových papúč, 1 ks krátkych neoprénových nohavíc, 1 ks vrchný neoprénový oblek bez rukávov ku kajaku a 4 ks vrchných neoprénových oblekov patriace XXXXX, nar. XXXXX, bytom  XXXXX, XXXXX v hodnote cca 10.210,-Sk (338.91 eur),  plávaciu vestu zn. Hiko, 1 ks krátkych neoprénových nohavíc a 3 ks neoprénových oblekov ku kajaku v hodnote cca 20.000,-Sk  (663,88eur) patriace XXXXX, Nábrežie  XXXXX č.8, elektrický ventilátor a elektrický radiátor v hodnote 3.500.- Sk(116,18eur) patriace XXXXX, nar. XXXXX, bytom XXXXX, XXXXX, pričom veci pochádzali z krádeže vlámaním do uvedeného klubu v dobe od 17.12.2001 do 18.12.2001 v areáli vodného slalomu XXXXX, ktorú vykonal doposiaľ nezistený páchateľ, hoci za okolností ako tieto veci získal, cenu, množstvo a druh vecí, ktoré sa bežne nepredávajú mohol vedieť, že tieto pochádzajú z krádeže, 

2.) v presne nezistený deň, koncom mesiaca január roku 2002 kúpil od doposiaľ nezistenej osoby závesný lodný motor Johanson J4Reds patriaci Colnému riaditeľstvu XXXXX v hodnote 39.000,-Sk(1294,56eur), závesný lodný motor Johanson 20 patriaci Vodnej záchrannej službe SR v hodnote 64.715,50 Sk(2148,16eur), gumený nafukovací čln YOZ s veslami v hodnote 42.600,-Sk(1414,06eur) a závesný lodný motor zn. Volvo v hodnote 15.975,-Sk(530,27eur) patriaci XXXXX, nar. XXXXX, bytom XXXXX č. 120/38 okres Žilina, 1 ks závesný lodný motor Forte v hodnote 34.650,-Sk(1150,17eur) patriaci XXXXX, nar. XXXXX, bytom XXXXX, pričom veci pochádzali z krádeže vlámaním do objektu XXXXX v obci XXXXX, okres Námestovo z obdobia od 11.12.2001 do 18.12.2001, ktorú vykonal doposiaľ nezistený páchateľ, hoci za okolností, ako tieto veci získal , cenu, množstvo a druh tovaru  mohol vedieť, že tieto veci pochádzajú z krádeže,

3.) dňa 22.11.2001 v čase o 00.30 hod. na mieste verejnosti prístupnom v bare B-Club v Liptovskom Mikuláš fyzicky napadol XXXXX, nar. XXXXX, bytom XXXXX č. 257, okres Senica tak, že ho päsťou udrel do oblasti nosa, pričom tento utrpel zlomeninu nosovej kosti a prekážky s obmedzením v obvyklom spôsobe života 27 dní, následne na to fyzicky napadol XXXXX, nar. XXXXX, bytom XXXXX, XXXXX tak, že ho udieral päsťami do tváre a rebier, pričom mu spôsobil zranenie zlomeninu 11. rebra vpravo, pomliaždenie driekovej časti vpravo s odierkami, tržnú ranu nad pravým obočím s obmedzením v obvyklom spôsobe života v trvaní 30 dní.
Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Vyšetrovateľ Odboru kriminálnej polície PZ v Liptovskom Mikuláši uznesením zo dňa 22.  04. 2002 pod sp. zn.  XXXXX podľa § 160 ods. 1 Trestného poriadku  (účinného do 01. 01. 2006) začal trestné stíhanie a súčasne podľa § 163 ods. 1 Trestného poriadku (účinného do 01. 01. 2006) vzniesol obvinenie XXXXX pre trestný čin podielnictva podľa § 251a Trestného zákona (účinného do 01. 01. 2006) pre skutky, že  v presne nezistený deň  prevzal od doposiaľ nezistenej osoby pred Vianocami 2001, 1 pár vodáckych neoprénových papúč, 1 ks krátkych neoprénových nohavíc, 1 ks vrchný neoprénový oblek bez rukávov ku kajaku a 4 ks vrchných neoprénových oblekov patriace XXXXX, nar. XXXXX bytom  XXXXX, XXXXX v hodnote cca 10.210,-Sk, plávaciu vestu zn. Hiko, 1 ks krátkych neoprénových nohavíc a 3 ks neoprénových oblekov ku kajaku v hodnote cca 20.000,-Sk patriace XXXXX, Nábrežie  XXXXX č.8, elektrický ventilátor a elektrický radiátor v hodnote 3.500.- Sk patriace XXXXX, nar. XXXXX, bytom XXXXX, XXXXX, pričom veci pochádzali z krádeže vlámaním do uvedeného klubu v dobe od 17.12.2001 do 18.12.2001 v areáli vodného slalomu XXXXX, ktorú vykonal doposiaľ nezistený páchateľ, hoci za okolností ako tieto veci získal, cenu, množstvo a druh vecí, ktoré sa bežne nepredávajú mohol vedieť, že tieto pochádzajú z krádeže a  v presne nezistený deň, koncom mesiaca január roku 2002 kúpil od doposiaľ nezistenej osoby závesný lodný motor Johanson J4Reds patriaci Colnému riaditeľstvu XXXXX v hodnote 39.000,-Sk, závesný lodný motor Johanson 20 patriaci Vodnej záchrannej službe SR v hodnote 64.715,50 Sk, gumený nafukovací čln YOZ s veslami v hodnote 42.600,-Sk a závesný lodný motor zn. Volvo v hodnote 15.975,-Sk patriaci XXXXX, nar. XXXXX, bytom XXXXX č. 120/38 okres Žilina, 1 ks závesný lodný motor Forte v hodnote 34.650,-Sk patriaci XXXXX, nar. XXXXX, bytom XXXXX, pričom veci pochádzali z krádeže vlámaním do objektu XXXXX. XXXXX v obci XXXXX, okres Námestovo z obdobia od 11.12.2001 do 18.12.2001, ktorú vykonal doposiaľ nezistený páchateľ, hoci za okolností, ako tieto veci získal , cenu, množstvo a druh tovaru  mohol vedieť, že tieto veci pochádzajú z krádeže.
Dňa 19. 08. 2002 vyšetrovateľ uznesením č. k. XXXXX podľa § 160 ods. 1 Trestného poriadku  (účinného do 01. 01. 2006) začal trestné stíhanie a súčasne podľa § 163 ods. 1, ods. 3 Trestného poriadku (účinného do 01. 01. 2006) vzniesol obvinenie XXXXX pre trestné činy ublíženie na zdraví podľa § 221 ods. 1 Trestného zákona (účinného do 01. 01. 2006) a výtržníctva podľa § 202 ods. 1 Trestného zákona (účinného do 01. 01. 2006) pre skutok, že dňa 22.11.2001 v čase o 00.30 hod. na mieste verejnosti prístupnom v bare B-Club v Liptovskom Mikuláš fyzicky napadol XXXXX, nar. XXXXX, bytom XXXXX č. 257, okres Senica tak, že ho päsťou udrel do oblasti nosa, pričom tento utrpel zlomeninu nosovej kosti a prekážky s obmedzením v obvyklom spôsobe života 27 dní, následne na to fyzicky napadol XXXXX, nar. XXXXX, bytom XXXXX, XXXXX tak, že ho udieral päsťami do tváre a rebier, pričom mu spôsobil zranenie zlomeninu 11. rebra vpravo, pomliaždenie driekovej časti vpravo s odierkami, tržnú ranu nad pravým obočím s obmedzením v obvyklom spôsobe života v trvaní 30 dní.
Obvinený   sa ku  spáchaniu skutkov priznal.  Dňa 03. 01. 2012 vyhlásil, že spáchal skutky, ktoré sa mu kladú za vinu a súhlasil s tým, aby trestné stíhanie bolo proti nemu podmienečne zastavené. Skutky sú obvinenému preukázané výpoveďami poškodených, svedkov, listinnými dôkazmi a zápisnicami o obhliadke miesta činu. 
Škodu spôsobenú poškodeným XXXXX a XXXXX uhradil v plnej výške, a to šekovými poukážkami. Škoda bola vyčíslená v rámci trestného konania v súlade s ustanoveniami Trestného poriadku.
     Podľa § 216 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne a  nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.
     Podľa § 216 ods. 2 Trestného poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.      
     Pretože obvinený  sa k spáchaniu prečinu  priznal, škodu poškodeným uhradil v plnej výške a za predmetné trestné činy Trestný zákon umožňuje uložiť trest odňatia slobody s hornou hranicou trestnej sadzby najviac tri roky, dospela som k záveru, že boli splnené všetky zákonné podmienky pre postup podľa § 216 ods. 1 Trestného poriadku, teda pre podmienečné zastavenie trestného stíhania. 
S prihliadnutím na osobu  páchateľa a povahu spáchaného prečinu   mám tiež za to, že trestné konanie splnilo svoj účel a jeho podmienečné zastavenie je možné v danej veci považovať za postačujúce. Obvinenému  bola  s poukazom 
na ustanovenie § 216 ods. 2 Trestného poriadku uložená skúšobná doba v trvaní 12 mesiacov, ktorá začne plynúť od právoplatnosti tohto uznesenia.  
V prípade, že obvinený bude počas skúšobnej doby viesť riadny život, rozhodnem že sa osvedčil,  a  to s účinkami zastavenia trestného stíhania podľa § 9 ods. 1 písm. e) Trestného poriadku. V opačnom prípade rozhodnem o pokračovaní v trestnom stíhaní.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zdeňka Klaučová
prokurátorka